Document ID: 31994R3126

ΚΑΝΟΝΙΣΜΟΣ (ΕΚ) αριθ. 3126/94 ΤΗΣ ΕΠΙΤΡΟΠΗΣ της 20ής Δεκεμβρίου 1994 για τον καθορισμό των ενισχύσεων για τον εφοδιασμό των Καναρίων Νήσων σε φυτικά έλαια (εκτός του ελαιολάδου) στο πλαίσιο του καθεστώτος που προβλέπεται στα άρθρα 2 και 3 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΚ) αριθ. 2883/94 της Επιτροπής της 28ης Νοεμβρίου 1994 για τον καθορισμό του ισοζυγίου προβλέψεων για τον εφοδιασμό των Καναρίων Νήσων με αγροτικά προϊόντα που επωφελούνται του ειδικού καθεστώτος που προβλέπεται στα άρθρα 2 έως 5 του παρόντος κανονισμού (ΕΟΚ) αριθ. 1601/92 του Συμβουλίου (3), έχει καθορίσει για την περίοδο από 1ης Ιουλίου 1994 έως 30 Ιουνίου 1995, στο παράρτημα VIII, τις ποσότητες των φυτικών ελαίων (εκτός ελαιολάδου) που επωφελούνται του καθεστώτος εφοδιασμού με τη μορφή, είτε απαλλαγής από τους δασμούς εισαγωγής είτε χορηγήσεως ενισχύσεως, γιατα προϊόντα που προέρχονται από την υπόλοιπη Κοινότητα-
ότι πρέπει να καθοριστούν οι προαναφερθείσες ενισχύσεις για τον εφοδιασμό του αρχιπελάγους λαμβάνοντας υπόψη, ιδίως, τις δαπάνες εφοδιασμού από τη διεθνή αγορά, και τους όρους που προκύπτουν από τη γεωγραφική θέση του αρχιπελάγους-
ότι οι νέες κοινές λεπτομέρειες εφαρμογής του καθεστώτος εφοδιασμού των Καναρίων Νήσων έχουν θεσπιστεί από τον κανονισμό (ΕΚ) αριθ. 2790/94 της Επιτροπής (4), όπως τροποποιήθηκε από τον κανονισμό (ΕΚ) αριθ. 2883/94, όσον αφορά, ιδίως, την έκδοση και τη διάρκεια ισχύος των πιστοποιητικών, την πληρωμή των ενισχύσεων καθώς και τον έλεγχο και την παρακολούθηση των εμπορικών εργασιών- ότι οι διατάξεις αυτές αντικαθιστούν τις λεπτομέρειες που έχουν καθορισθεί από τον κανονισμό (ΕΟΚ) αριθ. 1695/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (6), και εφαρμόζονται στους διαφόρους τομείς της αγοράς από την 1η Δεκεμβρίου 1994-
ότι, μεριμνώντας για σαφήνεια, πρέπει, συνεπώς, να καταργηθεί από αυτή την ίδια ημερομηνία ο κανονισμός (ΕΟΚ) αριθ. 2258/92 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2445/94 (8)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, η ενίσχυση για την προμήθεια των Καναρίων Νήσων με φυτικά έλαια (εκτός του ελαιολάδου) που υπάγονται στους κωδικούς ΣΟ 1507 έως 1516 (εκτός των 1509 και 1510) που προέρχονται από την αγορά της Κοινότητας καθορίζεται σε 25 Ecu ανά τόνο προϊόντος στο πλαίσιο του ισοζυγίου εφοδιασμού που καθορίστηκε από τον κανονισμό (ΕΚ) αριθ. 2883/94.
Άρθρο 2
O κανονισμός (ΕΟΚ) αριθ. 2258/92 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 18
3
17
5